**Par Tognûra no pòss mò più stà in pé**

Par Tognûra no pòss mò più stà in pé
nè portà, nè mangià, nè manch dormì,
e sciert sogn mòrt inanz passà dù dì,
pur o 'n pòss stà da corregh sempr'adré.

Magl'òltro o 'n fó ca bev par la gran sé
ch'o 'm vegn, parchè or mè cûr o 'm sent buglì,
e 'm fa scalmana, tal ch'o 'r vugl' pur dì
ch'Amor m'ha facc nel stòmegh on brasché.

Ma se begn a sogn giald com'on galbé
e' vegn ross in on tracc 'me on camber còtt,
comè ra vegh e mì sia vist da lé;

e parsciò guarirev ar bell prim bòtt,
senz'òlter medesign, se 'r rezipé
possess avè che le tegn scos da biòtt.